Chodský pes

Chodský pes je od roku 1985 oficiálne uznané české národné plemeno. Bol šľachtený tak, aby sa čo najviac podobal zachovaným vyobrazeniam, ale musel sa tiež líšiť od už schválených plemien z iných štátov. Farbu srsti má čiernu s hrdzavým pálením, dlhá srsť tvorí okolo krku hrivu. Stredná veľkosť, temperament a učenlivosť ho predurčuje pre služobný výcvik, výcvik záchranársky, agility, ale aj ako ťažný alebo sprievodný pes môže nájsť svoje uplatnenie.
Chodský pes pribudol na zoznam uznaných plemien FCI v máji roku 2019.

Na Slovensku plemeno aktuálne zastrešuje Klub málopočetných plemien psov.

Galéria

Iné projekty

Externé odkazy 
 Chodskypes.sk - Združenie chovateľov chodských psov na Slovensku 
 Oficiálne stránky Klubu priateľov chodského psa v ČR
 Kchmpp.sk - Klub chovateľov málopočetných plemien psov
 FCI stránka plemena

Plemená psov z Česka